**Ministru kabineta rīkojuma projekta “Par Līgas Lejiņas pārcelšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. Tiesību akta projekta izstrādes nepieciešamība | | |
| 1. | Pamatojums | Izglītības un zinātnes ministrijas valsts sekretārei Sandai Liepiņai līdz 2016.gada 22.februārim ir piešķirts bērna kopšanas atvaļinājums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts pārvaldes iekārtas likuma 23.pantu valsts sekretārs ir ministrijas administratīvais vadītājs, kurš ir pakļauts ministram. Viņa kompetencē ir nodrošināt valdības izraudzītās rīcībpolitikas praktisku īstenošanu atbilstoši valsts interesēm, labas pārvaldības principam un piedāvājot arī jaunu skatījumu uz iespējamiem risinājumiem, lai pildītu valdības apņemšanos.  Līgai Lejiņai ir ilggadēja pieredze valsts pārvaldes sistēmā. Karjeru valsts pārvaldē sākusi 1995.gadā Valsts izglītības attīstības aģentūrā. No 2004.gada viņa vadījusi Valsts izglītības attīstības aģentūras Eiropas Sociālā fonda ieviešanas daļu un no 2007.gada Struktūrfondu koordinācijas departamentu. No 2010.gada Līga Lejiņa bija Valsts izglītības attīstības aģentūras direktora vietniece. 2011.gadā L.Lejiņa pārcelta uz Izglītības un zinātnes ministriju, 2014.gadā iecelta Izglītības un zinātnes ministrijas valsts sekretāra vietnieka – Politikas iniciatīvu un attīstības departamenta direktora amatā.  Atbilstoši Ministru kabinets apstiprinātajai Valsts pārvaldes cilvēkresursu attīstības koncepcijai (Ministru kabineta 2013.gada 6. Februāra rīkojums Nr. 48) ir jāveicina valsts pārvaldē nodarbināto profesionālā izaugsme, kas balstīta uz līdzšinējiem nopelniem, tas ir, pieredzei valsts pārvaldē ir svarīga loma karjeras veidošanā. Lai nodrošinātu kompetences celšanu, jāveicina vadītāju mobilitāte.  Līga Lejiņa piekrīt rīkojuma projektā rosinātajai pārcelšanai uz noteiktu laiku – valsts sekretāres S.Liepiņas prombūtnes laiku (bet ne ilgāk kā līdz 2016.gada 22.februārim). |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |

Izglītības un zinātnes ministre M.Seile

Stalberte 67047839

Signe.Stalberte@izm.gov.lv